**Doină de doi bani**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zi Doamne unde se duc

banii toţi frunze de nuc

Dau să-i pun în buzunar

Doamne şi pe loc dispar

Că punga nu-i mai brează

ea mereu se tot scurtează

Eu dau să fac economie

şi n-am la ce fir-ar să fie

Că nici una şi nici două

punga se face că plouă

De mă-ntrec cu tragedia

plânge-n hohot România

Păi domnilor nu-i sănătos

n-are bani zboară pe jos

Că doar el şi albatrosul

confundă susul cu josul

Ce-i al lui e şi-al nostru

are bani ce ştie (p)rostul

Viaţa merge tot înainte

restul să stea în cuvinte

Costel Zăgan, DOINE DE (S)PUS LA RANĂ